NORAKSTS

|  |  |
| --- | --- |
| 22.08.2024. | Nr.9/5 |

**ZEMGALES INDUSTRIĀLĀ PARKA TERITORIJAS zemesgabala**

**slokas ielā 7, Jelgavā daļas APBŪVES TIESĪBAS IZSOLE**

**Atklāti balsojot: PAR – 10** (A.Rāviņš, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds), **PRET – 3** (G.Kurlovičs, A.Rublis, A.Tomašūns), **ATTURAS – 1** (A.Pagors),

Saņemts SIA “ProMC 8”, reģistrācijas Nr. 40203442498, juridiskā adrese: Daugavgrīvas iela 21, Rīga, LV-1048, 2024. gada 5. jūlija iesniegums par zemesgabala Slokas ielā 7, Jelgavā daļas līdz 10 ha platībā apbūves tiesības piešķiršanu atjaunojamās enerģijas investīciju projekta realizācijai –saules elektrostacijas un akumulācijas iekārtas būvniecībai.

Jelgavas valstspilsētas pašvaldībai piederošais nekustamais īpašums ar kadastra numuru 09000230024 Slokas ielā 7, Jelgavā (turpmāk – Nekustamais īpašums) ar kopējo platību 1392160 m2 (139,216 ha) ir neapbūvēts unsastāv no zemes vienības ar kadastra apzīmējumu 09000230024.

Nekustamais īpašums ir ierakstīts Zemgales rajona tiesas Jelgavas pilsētas zemesgrāmatas nodalījumā Nr. 100000129549.

Saskaņā ar Jelgavas pilsētas teritorijas plānojumu 2009.-2021. gadam (apstiprināts ar Jelgavas pilsētas domes 2017. gada 23. novembra lēmumu Nr. 13/2), Nekustamā īpašuma atļautā izmantošana ir rūpnieciskā ražošanas objektu apbūve.

Nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr. 88, derīgs līdz 2025. gada 21. jūnijam) novērtēja un noteica Nekustamā īpašuma daļas 71700 m2 platībā apbūves tiesības maksu 13260,00 *euro* (trīspadsmit tūkstoši divi simti sešdesmit *euro*, 00 centi) gadā bez pievienotās vērtības nodokļa.

Saskaņā ar Pašvaldības likuma 4. panta pirmās daļas 12. punktu, Civillikuma 1129.2pantu, Publiskas personas finanšu līdzekļu un mantas izšķērdēšanas novēršanas likuma 6.5 pantu, Ministru kabineta 2018. gada 19. jūnija noteikumu Nr. 350 “Publiskas personas zemes nomas un apbūves tiesības noteikumi” 4. nodaļu, Jelgavas valstspilsētas pašvaldības īpašuma atsavināšanas komisijas 2024. gada 2. augusta lēmumu Nr.6/5 “Zemesgabala Slokas ielā 7, Jelgavā daļas apbūves tiesības izsole” un SIA “ProMC 8” 2024. gada 5. jūlija iesniegumu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Izsolīt zemes vienības ar kadastra apzīmējumu 09000230024 Slokas ielā 7, Jelgavā daļu aptuveni 71700 m2 platībā (platība tiks precizēta pēc zemes kadastrālās uzmērīšanas darbu veikšanas, turpmāk - Zemesgabals) apbūves tiesību uz 30 (trīsdesmit) gadiem mutiskā izsolē ar augšupejošu soli.
2. Zemesgabala apbūves tiesība tiek izsolīta atjaunojamās enerģijas investīciju projekta realizācijai – saules elektrostacijas un akumulācijas iekārtas būvniecībai (turpmāk – Objekts).
3. Noteikt Zemesgabala apbūves tiesības izsoles sākuma cenu - apbūves tiesības maksu gadā bez pievienotās vērtības nodokļa 14000,00 *euro* (četrpadsmit tūkstoši *euro*, 00 centi), izsoles soli 1000,00*euro* (viens tūkstotis *euro*, 00 centi), izsoles reģistrācijas maksu 10000,00*euro* (desmit tūstoši *euro*, 00 centi).
4. Apstiprināt Zemesgabala apbūves tiesības izsoles noteikumus (pielikumā).
5. Jelgavas valstspilsētas pašvaldības Izsoles komisijai rīkot Zemesgabala apbūves tiesības mutisku izsoli ar augšupejošu soli normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Domes priekšsēdētāja sekretāre  Ž.Memena

2024.gada 22.augustā